b'\n_START_ARTICLE_\nAspartaattiaminotransferaasi\n_START_PARAGRAPH_\nAspartaattiaminotransferaasi eli ASAT (EC 2.6.1.1) on hyvin yleinen intrasellulaarinen eli solunsis\xc3\xa4inen entsyymi, jota on eniten maksan, syd\xc3\xa4nlihaksiston ja luurankolihaksiston sytosolissa ja mitokondrioissa. Entsyymin aktiivisuus veriplasmassa kasvaa syd\xc3\xa4ninfarktin sek\xc3\xa4 maksatulehduksen yhteydess\xc3\xa4. Aspartaattiaminotransferaasi katalysoi reversiibeli\xc3\xa4 reaktiota, jossa aminoryhm\xc3\xa4 siirret\xc3\xa4\xc3\xa4n aspartaatilta \xce\xb1-ketoglutaraatille ja tuotteena muodostuu oksaloetikkahappoa ja glutamaattia.'